CELEX: C2005/271/15
Language: sk
Date: 2005-10-29 00:00:00
Title: Rozsudok Súdneho dvora (štvrtá komora) z 8. septembra 2005 vo veci C-278/04: Komisia Európskych spoločenstiev proti Spolkovej republike Nemecko (Nesplnenie povinnosti štátom — Smernice 2001/88/ES a 2001/93/ES — Sanitárne opatrenia — Ochrana ošípaných — Neprebratie)

29.10.2005   
            
            
               SK
            
            
               Úradný vestník Európskej únie
            
            
               C 271/8
            
         
      ROZSUDOK SÚDNEHO DVORA
   
   (štvrtá komora)
   z 8. septembra 2005
   vo veci C-278/04: Komisia Európskych spoločenstiev proti Spolkovej republike Nemecko (1)
   
   (Nesplnenie povinnosti štátom - Smernice 2001/88/ES a 2001/93/ES - Sanitárne opatrenia - Ochrana ošípaných - Neprebratie)
   (2005/C 271/15)
   Jazyk konania: nemčina
   Vo veci C-278/04, Komisia Európskych spoločenstiev, (splnomocnení zástupcovia: G. Braun a A. Bordes) proti Spolkovej republike Nemecko (splnomocnená zástupkyňa: A. Tiemann), ktorej predmetom je žaloba o nesplnenie povinnosti podľa článku 226 ES, podaná 29. júna 2004, Súdny dvor (štvrtá komora), v zložení: predseda štvrtej komory K. Lenaerts, sudcovia M. Ilešič a E. Levits (spravodajca), generálny advokát: M. Poiares Maduro, tajomník: R. Grass, vyhlásil 8. septembra 2005 rozsudok, ktorého výrok znie:
   
               1.
            
            
               Spolková republika Nemecko si tým, že neprijala zákony, iné predpisy a správne opatrenia potrebné na dosiahnutie súladu so smernicou Rady 2001/88/ES z 23. októbra 2001 a smernicou Komisie 2001/93/ES z 9. novembra 2001, ktoré menia a dopĺňajú smernicu 91/630/EHS stanovujúcu minimálne normy na ochranu ošípaných, nesplnila povinnosti, ktoré jej vyplývajú z týchto smerníc.
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 228, 11.9.2004.